
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Производствена база гр. Лом (търговия на едро - бои, лакове, металообработка и дървообработка) към „Борислав Борисов – ББ” ЕООД, гр. Лом
Дата на извършване на проверката: 01.07.2016 г.

Място на извършване на проверката: гр. Лом, ул. «Лудовико Миланези» № 11
Проверени компоненти и фактори на околната среда:

· Въздух

· Отпадъци
· Опасни химични вещества

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закона за чистотата на атмосферния въздух (ЗЧАВ);
· Наредба за ограничаване емисиите на летлими органични съединеня при употребата на органични разтворители в определени бои, лакове и авторепаратурни продукти;
· Закон за управление на отпадъците (ЗУО) 
· Наредба № 1 за реда и образците, по които се предоставя информация за дейностите по отпадъците, както и реда за водене на публични регистри
· Наредба за изискванията за третиране и транспортиране на производствените и на опасните отпадъци
· Закон за защита от вредното въздействие на химични вещества и смеси (ЗЗВВХВС) във връзка с Регламент (ЕО) № 1907/2006 (REACH)

· Наредба за реда и начина за съхранение на опасни химични вещества и смеси
Извършени дейности:
За датата на проверката, операторът е уведомен с писмо на РИОСВ – Монтана с изх. № 1738/28.06.2016 г. и е приложена Заповед № РД-168/28.06.2016 г. на директора на РИОСВ – Монтана за извършване на комплексна проверка на място на обект: Производствена база гр. Лом (търговия на едро - бои, лакове, металообработка и дървообработка) към „Борислав Борисов – ББ” ЕООД, гр. Лом
На 01.07.2016 г., на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2016 г. и Заповед № РД-168/28.06.2016 г. на директора на РИОСВ – Монтана, се извърши проверка на обекта.
Проверени са:
· Производствените участъци
· Склад за строителни материали и бои
· Място за съхранение на технически газове

· Площадки за съхранение на отпадъци

· Документи и данни, свързани със законовите и подзаконови нормативни актове по околна среда

Констативна част:
Основната дейност на дружеството е търговия с метали. В производствената база са обособени следните участъци: склад за метали и метални изделия; участък производство на бетонови декоративни изделия и облицовки; участък Дърводелски; участък Металообработка и склад за строителни материали и бои.
1. Фактор «Опасни химични вещества»
По смисъла на Регламент (ЕО) № 1972/2006 (REACH) дружеството е потребител по веригата на технически газове. Съхраняват се също и минимални количества алкидни бои, лакове, кореселин и безир. Техническите газове се съхраняват под навес върху метални палета, съгласно изискванията на ИЛБ. Представени са информационни листи за безопасност за всички химични вещества и смеси, изготвени съгласно изискванията на чл. 31 и Приложение II от Регламент (EO) № 1907/2006, изменен с Регламент (EC) № 453/2010.
2. Компонент «Въздух»

В участък Дърводелски на обекта се извършва единствено бичене на дървен материал. В участък Металообработка се произвеждат метални огради за обществени нужди. И в двата участъка няма организирани и/или неорганизирани източници на емисии, подлежащи на контрол по ЗЧАВ. 
В Складовата база се извършва търговия на едро и дребно на строителни материали, както и продажба на лако-бояджийски материали, попадащи в обхвата на Приложение № 1 към чл. 1 на Наредбата за ограничаване на емисиите на летливи органични разтворители в определени бои, лакове и авторепаратурни продукти. Всички налични по време на проверката продукти са етикетирани в съответствие с изискванията на чл. 5 и отговарят на допустимото съдържание на ЛОС, посочен в Приложение № 2 към чл. 3, ал. 1 от горецитираната Наредба.
3.  Фактор „Отпадъци
От дейността на дружеството се образуват отпадъци, които предварително се съхраняват на мястото на образуване. Черните и цветни метали се съхраняват на открита площадка в метални контейнери и се предават на фирма, притежаваща необходимите документи по ЗУО Попълнени са всички изискващи се документи при покупко-продажба на черни и цветни метали. 
Дървесните отпадъци се генерират при бичене на дървен материал и се съхраняват на мястото на образуване в производствения цех.

Утайки от маслоуловителни шахти не се образуват, поради прекратена дейност на Автомивката.

Води се отчетност в заверени от РИОСВ – Монтана отчетни книги по реда на отменената Наредба № 9/2004 г. Формата на водената отчетна книга не отговаря на изискванията на Наредба № 1/2014 г.
Заключение:
Дружеството използва и съхранява химичните вещества и смеси, съгласно изискванията на ЗЗВВХВС и Наредбата за реда и начина за съхранение на ОХВС.
Дружеството е изпълнило всички задължения, които има в съответствие с екологичното законодателство по компонент «Въздух».
За установеното несъответствие по фактор «Отпадъци» е дадено предписание със съответен срок и отговорник за неговото изпълнение по реда на чл. 113, ал. 3 от Закона за управление на отпадъците.
Предприети административни мерки за отстраняване на несъответствието:

Дадено предписание със срок за изпълнение.
Приоритети за последваща контролна дейност:

· Проследяване изпълнението на даденото предписание;
· Законосъобразно управление на опасните химични вещества и смеси;
· Спазване изискванията на ЗЧАВ.

